cyanic-selkie/wikianc huggingface dataset:
วัดมหาวัน (จังหวัดลำพูน)
วัดมหาวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองลำพูน จังหวัดลำพูน
วัดมหาวัน หรือ วัดมหาวันวนาราม ตั้งวัดเมื่อ พ.ศ. 1200 เป็นพระอารามหลวงของพระนางจามเทวี พระนางได้นำพระศิลามาประดิษฐานไว้ด้วย เป็นศิลาจารึกหินทรายรูปใบเสมาใหญ่ อักษรมอญโบราณ ภาษามอญ อายุพุทธศตวรรษที่ 17–18 ศิลากล่าวถึงการนิมนต์ ตชุอรหทีปนี ซึ่งน่าจะเป็นนักบวชผู้เป็นที่นับถืออย่างสูงในขณะนั้น มายังลำพูน และได้ทำบุญร่วมกับผู้ปกครองกับเจ้านายชั้นสูง ในจารึกกล่าวถึงการสร้างเจดีย์ที่มีคูหา การบริจาคที่ดิน เงิน ทอง ข้าทาส ที่สำคัญคือกล่าวถึงพระนามพระพุทธรูป 2 องค์ วัดได้รับพระราชทานวิสุงคามสีมาเมื่อ พ.ศ. 2437
อาคารเสนาสนะประกอบด้วย อุโบสถ วิหาร ศาลาการเปรียญ กุฏิสงฆ์ หอระฆัง หอไตร ปูชนียวัตถุ พระพุทธรูปพระประธานสร้างด้วยอิฐถือปูน ศิลปะล้านนา เจดีย์วัดมหาวันเป็นที่บรรจุพระรอดลำพูน 1 ใน 5 พระเครื่องชุดเบญจภาคีที่มีอายุเก่าแก่ที่สุด เชื่อกันว่า พระรอดมีความศักดิ์สิทธิ์หรือความขลังในด้านแคล้วคลาด ปราศจากภัยอันตรายและความวิบัติต่าง ๆ มีเสน่ห์เมตตามหานิยม ได้ลาภผลและคงกระพันชาตรี กรุพระเครื่องชื่อดัง คือ พระรอดมหาวัน
เพลย์สเตชัน พอร์เทเบิล
เพลย์สเตชัน พอร์เทเบิล (PlayStation Portable ย่อว่า PSP) เป็นเครื่องเกมพกพาซึ่งเป็นผลิตภัณฑ์ของโซนี่ คอมพิวเตอร์ เอนเตอร์เทนเมนท์ โซนี่ประกาศเปิดตัวโครงการ PSP ครั้งแรกในงาน E³ 2003 และเผยโฉมตัวเครื่องเมื่อวันที่ 11 พฤษภาคม พ.ศ. 2546 หรือ ค.ศ. 2003 ในการแถลงข่าวของโซนี่ในงาน E³ พ.ศ. 2547 ตัวเครื่องได้ถูกนำออกขายในประเทศญี่ปุ่นครั้งแรกเมื่อวันที่ 12 ธันวาคม พ.ศ. 2547 หลังจากนั้น PSP ก็ถูกวางขายทั่วโลกโดยวางขายในปีต่อมาโดยเริ่มวางแผงในประเทศสหรัฐอเมริกาในวันที่ 24 มีนาคม พ.ศ. 2548 และวันที่ 1 กันยายน พ.ศ. 2548 PSP ก็ได้เข้าสู่ตลาดในสหภาพยุโรปและออสเตรเลีย
เกมของ PSP ใช้สื่อแบบ UMD (Universal Media Disc) มีความสามารถในการเล่นเกมผ่านเครือข่ายไร้สาย Wi-Fi นอกจากนี้ยังสนับสนุนการเล่นไฟล์มัลติมีเดียต่างๆ เช่น MP3 MPEG-4 ผ่านเมมโมรีสติ๊กของโซนี่ด้วย ปัจจุบันทาง บริษัท SONY ได้ออก PSP รุ่นที่สองในเดือนกันยายน 2550 ที่ผ่านมาใช้ชื่อว่า PSP Slim โดยมีน้ำหนักเบากว่าเดิม 33% และมีขนาดบางกว่าเดิม 17 %
หม่อมน้อย ศิริวงศ์ ณ อยุธยา
หม่อมน้อย ศิริวงศ์ ณ อยุธยา หรือ พระชนนีน้อย เป็นหม่อมในสมเด็จพระบรมราชมาตามหัยกาเธอ กรมหมื่นมาตยาพิทักษ์ และเป็นพระราชชนนีในสมเด็จพระเทพศิรินทราบรมราชินี
หม่อมน้อยท่านนี้เป็นหม่อมคนละท่านกับหม่อมน้อย ชุมสาย ณ อยุธยา บุตรีของพระยาราชมนตรี (ภู่ ภมรมนตรี) กับท่านผู้หญิงอิน ที่เป็นอดีตหม่อมในกรมหมื่นมาตยพิทักษ์ ซึ่งต่อมาได้เป็นหม่อมในกรมขุนสีหราชวิกรม
ประวัติ
ครอบครัวของหม่อมน้อยมีความสนิทสนมกับเจ้านาย เช่น สามีคนที่สองของเอม (พี่สาวของหม่อมน้อย) ที่ชื่อแตง เป็นจางวางในพระเจ้าราชวรวงศ์เธอ เจ้าฟ้าอิศราพงศ์ ส่วนญาติฝั่งมารดาที่ถวายตัวรับราชการฝ่ายใน ได้แก่ เจ้าจอมมารดาป้อม ในรัชกาลที่ 1, เจ้าจอมเพ็ง ในรัชกาลที่ 2 และเจ้าจอมเอม ในรัชกาลที่ 2 เป็นพี่สาวของม่วง และมีศักดิ์เป็นยายของหม่อมน้อย ส่วนพระยารัตนจักร (หงส์ทอง สุรคุปต์) ทวดของหม่อมน้อย รับราชการเป็นเจ้ากรมอาทมาฎ (หมู่ทหารสืบข่าวข้าศึก) ในกองมอญอาสาหกเหล่า
หม่อมน้อยเข้ารับราชการเป็นหม่อมห้ามในพระเจ้าลูกยาเธอ พระองค์เจ้าศิริวงศ์ พระราชโอรสในพระบาทสมเด็จพระนั่งเกล้าเจ้าอยู่หัว กับเจ้าจอมมารดาทรัพย์ ประสูติกาลพระธิดาเพียงพระองค์เดียวคือหม่อมเจ้ารำเพย ศิริวงศ์ ที่ต่อมารับราชการเป็นพระภรรยาเจ้าในพระบาทสมเด็จพระจอมเกล้าเจ้าอยู่หัว มีพระราชโอรส-ธิดาสี่พระองค์ หนึ่งในนั้นคือพระบาทสมเด็จพระจุลจอมเกล้าเจ้าอยู่หัว
หม่อมน้อยถึงแก่อนิจกรรมเมื่อใดไม่ปรากฏ ทราบแต่เพียงว่าหม่อมเจ้ารำเพย พระธิดา ทรงกำพร้าพระชนกและชนนีมาแต่ทรงพระเยาว์ก่อนได้รับการอุปการะจากสมเด็จพระบรมราชมาตามหัยิกาเธอ กรมพระยาสุดารัตน์ราชประยูร ซึ่งเป็นพระปิตุจฉา
ประวัติ
ประวัติ คือเรื่องราวว่าด้วยความเป็นไปของคน สถานที่ หรือสิ่งใดสิ่งหนึ่ง อาจหมายถึง
แบล็กพิงก์
แบล็กพิงก์ (블랙핑크; Blackpink, มักเขียน BLACKPINK หรือ BLɅϽKPIИK) เป็นเกิร์ลกรุปเกาหลีใต้ สังกัดวายจีเอนเตอร์เทนเมนต์ ประกอบด้วยสมาชิกจำนวนสี่คนคือ จีซู, เจนนี, โรเซ และ​ลิซ่า เปิดตัวอย่างเป็นทางการเมื่อวันที่ 8 สิงหาคม 2016 พร้อมกับซิงเกิลอัลบั้ม สแควร์วัน ซิงเกิลเปิดตัว "วิสเซิล" และ "บูมบายาห์" ขึ้นถึงอันดับหนึ่งบนแกออนดิจิทัลชาร์ตในเกาหลีใต้ และบิลบอร์ด เวิลด์ดิจิทัลซองส์ ตามลำดับ และทำให้วงคว้ารางวัลโกลเดนดิสก์อะวอดส์และโซลมิวสิกอะวอดส์สาขาศิลปินหน้าใหม่แห่งปี
ตลอดอาชีพการงานของวง แบล็กพิงก์ได้ทำลายสถิติทางออนไลน์มากมาย มิวสิกวิดีโอเพลง "คิลดิสเลิฟ" (2019) และ "ฮาวยูไลก์แดต" (2020) เคยถูกบันทึกให้เป็นวิดีโอยูทูบที่มียอดผู้ชมมากที่สุดใน 24 ชั่วโมงแรก เพลงหลังถูกบันทึกในบันทึกสถิติโลกกินเนสส์ถึงห้ารายการ พวกเธอยังเป็นศิลปินกลุ่มแรกที่มิวสิกวิดีโอมียอดผู้ชม 1 พันล้านครั้งบนยูทูบถึงห้าเพลง *
ที่มาของชื่อ
ก่อนหน้านี้มีข่าวลือมากมายเกี่ยวกับชื่อเกิร์ลกรุปกลุ่มใหม่ของวายจีเอนเตอร์เทนเมนต์ไม่ว่าจะเป็น ทีแอลซี-เอฟ, แมกนัม และเบบีมอนสเตอร์ ในปี 2012 เจนนีปรากฏในวิดีโอแนะนำเด็กฝึกทางช่องวายจีเอนเตอร์เทนเมนต์ในยูทูบ โดยมีคำว่า พิงก์พังก์ (Pink Punk) เป็นชื่อประชาสัมพันธ์ของกลุ่ม  อย่างไรก็ตาม ไม่มีการยืนยันอย่างเป็นทางการว่า เกิร์ลกรุปใหม่จะใช้ชื่อนี้ จนกระทั่งวันที่ 29 มิถุนายน 2016 วายจีเอนเตอร์เทนเมนต์ ประกาศรายชื่อสมาชิกและชื่อกลุ่มอย่างเป็นทางการว่า แบล็กพิงก์ ตัวแทนวายจีกล่าวว่า "แบล็กพิงก์คือความตั้งใจให้ตรงกันข้าม สีชมพูสื่อถึงความงดงาม แต่ความสวยไม่ใช่ทุกอย่าง พวกเธอเป็นทีมที่ไม่ได้มีเพียงรูปร่างหน้าตาเท่านั้น แต่ยังมากไปด้วยพรสวรรค์"  นอกจากนี้ สมาชิกทุกคนต่างมีความเป็นผู้นำในแต่ละด้านได้ แบล็กพิงก์และทางวายจีจึงตัดสินใจว่าจะไม่มีหัวหน้าวง
2012–2015: ก่อนเปิดตัว
หลังจากเปิดตัวทูเอนีวันในปี 2009 วายจีเอนเตอร์เทนเมนต์กล่าวว่า ในปี 2011 จะเปิดตัวเกิร์ลกรุปกลุ่มใหม่ ในปี 2012 การประชาสัมพันธ์ของกลุ่มได้เริ่มต้นขึ้นทางช่องวายจีเอนเตอร์เทนเมนต์ในยูทูบ ในวันที่ 6 เมษายน มีการเผยแพร่วิดีโอการฝึกซ้อมของคิม อึน-บีและยูนา คิม ซึ่งเป็นหนึ่งในสมาชิกที่คาดว่าจะได้เปิดตัว ในวันที่ 10 พฤษภาคม มีการเผยแพร่วิดีโอชื่อ "Who's That Girl" ต่อสาธารณชน ในวิดีโอเป็นการฝึกเต้นของเด็กฝึกหัดหญิงที่เกิดในปี 1997 ซึ่งก็คือ ลลิษา มโนบาล เป็นชาวไทย อย่างไรก็ตาม ทางวายจีเอนเตอร์เทนเมนต์ไม่เปิดเผยข้อมูลเกี่ยวกับตัวเธอมากนัก นอกจากรูปภาพ อายุ และวิดีโอการฝึกสั้น ๆ ในวันที่ 1 กรกฎาคม ปีเดียวกัน วายจีเอนเตอร์เทนเมนต์ได้เผยแพร่วิดีโอการฝึกฝนของเด็กฝึกหัดหญิงสี่คนภายใต้ชื่อ "Future 2NE1" ทางช่องอย่างเป็นทางการในยูทูบ แต่ก็ไม่ได้เปิดเผยข้อมูลเกี่ยวกับเด็กฝึกในวิดีโอ
ในวันที่ 29 สิงหาคม 2012 มีการเผยแพร่วิดีโอการฝึกของเจนนี คิมต่อสาธารณชน เธอเป็นเด็กฝึกคนแรกที่ทางวายจีเอนเตอร์เทนเมนต์เผยแพร่รูปภาพในบล็อกอย่างเป็นทางการ เมื่อวันที่ 10 เมษายน แต่ก็ยังไม่ได้เปิดเผยข้อมูลใด ๆ นอกจากชื่อ อายุ และวิดีโอการฝึก ในวันที่ 1 กันยายน มีการเผยแพร่มิวสิกวิดีโอเพลง "แดตเซงกี" (That XX) ของจี-ดรากอน สมาชิกวงบิกแบง จากอัลบั้ม วันออฟอะไคนด์ โดยมีเจนนีร่วมแสดงด้วย นอกจากนี้ ในเพลง "วิทเอาต์ยู" (Without You) จากอัลบั้มเดียวกัน มีนักร้องรับเชิญ ซึ่งก็คือ โรเซ แต่วายจีไม่เปิดเผยข้อมูล แต่ระบุว่าเป็นเกิร์ลกรุปหญิงกลุ่มใหม่ของวายจี ปีถัดมา ในวันที่ 15 มกราคม มีการเผยแพร่ภาพถ่ายของเด็กฝึกผ่านทางบล็อกของวายจี ซึ่งก็คือ จีซู เกิดในปี 1995 ต่อมามีการเผยแพร่วิดีโอการฝึกคลิปที่สองของเจนนีในวันที่ 20 มกราคม ในเดือนมีนาคม เจนนีร้องรับเชิญให้กับอี ฮา-อี ในเดือนสิงหาคม ให้กับซึงรี และในเดือนกันยายน ให้กับจี-ดรากอน เจนนียังได้ขึ้นแสดงในรายการเพลงร่วมกับจี-ดรากอน ทำให้เธอเริ่มกลายเป็นที่รู้จัก อย่างไรก็ตาม เกิร์ลกรุปกลุ่มใหม่ยังไม่มีข่าวเปิดตัวอย่างเป็นทางการ และการเผยแพร่ข้อมูลเกี่ยวกับเด็กฝึกก็หยุดลงชั่วคราว หลังจากนั้น ยูนา คิม ได้ออกจากวายจีเพื่อไปศึกษาต่อที่ต่างประเทศ
ในวันที่ 15 เมษายน 2015 วงดนตรีฮิปฮอป จีนูฌอน ได้ออกเพลง "เทลมีวันมอร์ไทม์" โดยได้เลือก จัง ฮันนา เป็นนักร้องสนับสนุน เธอยังร่วมแสดงมิวสิกวิดีโอและได้ขึ้นแสดงในรายการเพลง ในเดือนพฤษภาคม ผู้บริหาร ยัง ฮย็อน-ซ็อก กล่าวกับทางสื่อว่า จัง ฮันนา จะไม่อยู่ในเกิร์ลกรุปกลุ่มใหม่ของค่าย ในเดือนสิงหาคม ในรายการ อันพริตตีแร็ปสตาร์ 2 มีเด็กฝึกหัดหญิงจากวายจี มุน ซู-อา เข้าร่วมการแข่งขัน นอกจากนี้เธอยังเป็นหนึ่งในเด็กฝึกที่อยู่ในกลุ่ม "Future 2NE1" เมื่อปี 2012
2016–2017: การเปิดตัวและความสำเร็จครั้งแรก
หลังจากประชาสัมพันธ์ว่าจะมีเกิร์ลกรุปกลุ่มใหม่ตั้งแต่ปี 2012 ทำให้เด็กฝึกเป็นที่คาดหวังอย่างมาก มีการเข้าและออกตลอดหลายปีผ่านมา จนในวันที่ 18 พฤษภาคม 2016 วายจีเอนเตอร์เทนเมนต์ยืนยันว่าเกิร์ลกรุปกลุ่มใหม่จะเปิดตัวในฤดูร้อน ต่อมาในวันที่ 30 พฤษภาคม มีการประกาศว่าจะเปิดเผยข้อมูลสมาชิกแต่ละคนในทุกวันพุธต่อจากนี้  สมาชิกคนแรกที่ประกาศคือ เจนนี ในวันที่ 1 มิถุนายน ตามมาด้วย ลิซ่า (ลลิษา) สัญชาติไทย และ จีซู ในวันที่ 8 และ 15 ตามลำดับ  และสมาชิกคนสุดท้ายที่ประกาศในวันที่ 22 คือ โรเซ (โรซอนเน) สัญชาติเกาหลี-ออสเตรเลีย รวมสมาชิกทั้งหมดสี่คน ในวันที่ 29 มิถุนายน มีการประกาศชื่อกลุ่มอย่างเป็นทางการว่า แบล็กพิงก์
แบล็กพิงก์ออกจำหน่ายซิงเกิลอัลบั้มชุดแรก สแควร์วัน ในวันที่ 8 สิงหาคม 2016 ซิงเกิลนำ "บูมบายาห์" และ "วิสเซิล" ขึ้นสูงสุดอันดับที่หนึ่งและสองบนชาร์ตบิลบอร์ด เวิลด์ดิจิทัลซองเซลส์ ทำให้แบล็กพิงก์เป็นศิลปินที่ติดชาร์ตดังกล่าวได้เร็วที่สุดและเป็นศิลปินลำดับที่สาม ถัดจากไซและบิกแบงที่สามารถครองสองอันดับแรกได้พร้อมกัน "วิสเซิล" ขึ้นอันดับสูงสุดบนแกออนดิจิทัล, ดาวน์โหลด, สตรีมมิง และโมบายล์ได้สำเร็จ Cumulative sales for "Whistle":
ซิงเกิลอัลบั้มที่สองของแบล็กพิงก์ชื่อ สแควร์ทู ประกอบด้วย "เพลย์อิงวิทไฟร์" และ "สเตย์" วางจำหน่ายวันที่ 1 พฤศจิกายน 2016 วงเริ่มประชาสัมพันธ์อัลบั้มด้วยการปรากฏในรายการ อินกีกาโย เมื่อวันที่ 6 พฤศจิกายน และ เอ็ม เคาต์ดาวน์ เมื่อวันที่ 10 พฤศจิกายน "เพลย์อิงวิทไฟร์" กลายเป็นเพลงที่สองของแบล็กพิงก์ที่ขึ้นอันดับหนึ่งบนชาร์ตบิลบอร์ด เวิลด์ดิจิทัลซองเซลส์ และยังเป็นเพลงแรกของเกิร์ลกรุปเคป็อปที่ติดชาร์ตแคนาเดียนฮอต 100 ในเกาหลีใต้ "เพลย์อิงวิทไฟร์" ขึ้นสูงสุดที่อันดับสาม ขณะที่ "สเตย์" อยู่ในสิบอันดับแรก ความสำเร็จเชิงพาณิชย์ในช่วงห้าเดือนแรกของแบล็กพิงก์ ทำให้พวกเธอได้รับรางวัลศิลปินหน้าใหม่หลายรายการในงานประกาศรางวัลเพลงสิ้นปีที่สำคัญของเกาหลี ซึ่งรวมถึงเอเชียอาร์ทิสต์อะวอดส์, เมลอนมิวสิกอะวอดส์, โกลเดนดิสก์อะวอดส์, โซลมิวสิกอะวอดส์ และแกออนชาร์ตมิวสิกอะวอดส์ นอกจากนี้ บิลบอร์ด ยังยกให้เป็นหนึ่งในกลุ่มเคป็อปหน้าใหม่ยอดเยี่ยมแห่งปี 2016
ในวันที่ 17 มกราคม 2017 แบล็กพิงก์ประกาศชื่อแฟนคลับคือ "บลิงก์" ซึ่งเป็นการรวมคำระหว่าง "แบล็ก" และ "พิงก์" เมื่อวันที่ 22 มิถุนายน วงได้ออกซิงเกิล "แอสอิฟอิตส์ยัวร์ลาสต์" ซึ่งถูกบรรยายว่าเป็น "แนวเพลงที่ผสมผสาน" และมีจังหวะเร็วกว่าเพลงก่อนหน้า เพลงเปิดตัวที่อันดับหนึ่งบนบิลบอร์ด เวิลด์ดิจิทัลซองเซลส์ และติดหนึ่งใน 25 เพลงฮิตประจำฤดูร้อน 2017 ของยูทูบ มิวสิกวิดีโอเพลงทำลายสถิติวิดีโอที่มียอดกดไลก์สูงสุดของเกิร์ลกรุปเกาหลีในยูทูบ และเคยเป็นวิดีโอกลุ่มเคป็อปที่มีผู้ชมมากที่สุดภายใน 24 ชั่วโมง ในวันที่ 20 กรกฎาคม แบล็กพิงก์จัดการแสดงที่สนามกีฬาต่อสู้ญี่ปุ่นในโตเกียว โดยมีผู้เข้าชมมากกว่า 14,000 คน และอีก 200,000 กว่าคนพยายามซื้อตั๋วเข้าชมการแสดงนี้ วงเปิดตัวในญี่ปุ่นเมื่อวันที่ 30 สิงหาคม 2017 ด้วยการออกเอกซ์เทนเดดเพลย์ฉบับภาษาญี่ปุ่นที่มีชื่อเดียวกับตนเอง อีพีเปิดตัวที่อันดับที่หนึ่งบนออริคอนอัลบั้มชาร์ต ด้วยยอดขาย 39,100 ชุด ในสัปดาห์แรก
2018–2019: ความสำเร็จระดับนานาชาติและทัวร์คอนเสิร์ต
ในวันที่ 6 มกราคม 2018 แบล็กพิงก์ได้ออกรายการเรียลลิตีโชว์ครั้งแรกชื่อ แบล็กพิงก์เฮาส์ มีทั้งหมด 12 ตอน เล่าเรื่องชีวิตของสมาชิกทั้งสี่คนที่ได้ย้ายเข้าไปอยู่ในหอพักใหม่เพื่อการพักร้อน 100 วัน ออกอากาศผ่านทางวีไลฟ์และยูทูบ เมื่อวันที่ 28 มีนาคม แบล็กพิงก์ได้ออกอีพีภาษาญี่ปุ่นซ้ำในชื่อ รี: แบล็กพิงก์ โดยเวอร์ชันดิจิทัลเป็นการรวมเพลงจากต้นฉบับก่อนหน้า ขณะที่เวอร์ชันซีดีและดีวีดี มีการเพิ่มมิวสิกวิดีโอและเพลงภาษาเกาหลีอีกหกเพลง
แบล็กพิงก์เริ่มทัวร์ในญี่ปุ่นครั้งแรกชื่อ แบล็กพิงก์อะรีนาทัวร์ 2018 ตั้งแต่วันที่ 24 ถึง 25 กรกฎาคม เพื่อส่งเสริมอีพีภาษาญี่ปุ่นของพวกเธอ ทัวร์เริ่มขึ้นด้วยการแสดงหกรอบทั่วโอซากะ ฟูกูโอกะ และชิบะ ต่อมาได้มีการเพิ่มทัวร์รอบสุดท้ายในวันที่ 24 ธันวาคม ที่เคียวเซระโดมโอซากะเพื่อเป็นของขวัญวันคริสต์มาสให้กับแฟนเพลงในการแสดงที่ขายบัตรหมดต่อหน้าฝูงชนนับห้าหมื่นคน เมื่อวันที่ 12 กันยายน มีการประกาศว่าพวกเธอจะจัดคอนเสิร์ต แบล็กพิงก์ 2018 ทัวร์อินยัวร์แอเรีย โซลเอ็กซ์บีซีการ์ด ที่สนามกีฬายิมนาสติกโอลิมปิกในกรุงโซล อินยัวร์แอเรียเวิลด์ทัวร์ นับเป็นทัวร์คอนเสิร์ตรอบโลกของวงครั้งแรก ซึ่งเดินสายตลอดปี 2019 และต้นปี 2020 ในอเมริกาเหนือ ยุโรป โอเชียเนีย และเอเชีย จนท้ายที่สุดกลายเป็นทัวร์ของเกิร์ลกรุปเกาหลีที่มีรายได้สูงที่สุด
เมื่อวันที่ 19 ตุลาคม นักร้องชาวบริติช ดัว ลีปา ออกเพลง "คิสแอนด์เมกอัป" กับแบล็กพิงก์ เป็นแทร็กใหม่ฉบับจำหน่ายซ้ำจากอัลบั้มแรกของเธอในชื่อเดียวกับตนเอง เพลงเปิดตัวที่อันดับ 93 บนบิลบอร์ดฮอต 100 ถือเป็นซิงเกิลที่สองของแบล็กพิงก์บนชาร์ตและทำให้พวกเธอเป็นเกิร์ลกรุปเกาหลีเพียงกลุ่มเดียวที่มีเพลงติดชาร์ตนี้มากกว่าหนึ่งเพลง "คิสแอนด์เมกอัพ" ยังเป็นซิงเกิลแรกของแบล็กพิงก์ที่อยู่ใน 40 อันดับแรกบนชาร์ตซิงเกิลแห่งสหราชอาณาจักร รวมถึงเป็นเกิร์ลกรุปเกาหลีกลุ่มแรกและศิลปินเกาหลีลำดับที่สามจากทั้งหมดที่สามารถติดท็อป 40 ได้สำเร็จ ในเดือนเดียวกันนั้น วงได้เซ็นสัญญากับอินเตอร์สโคปเรเคิดส์ ซึ่งเป็นสังกัดในเครือยูนิเวอร์แซลมิวสิกกรุป ในเดือนพฤศจิกายน 2018 แบล็กพิงก์ประกาศวันเดินทางเพิ่มเติมในอินยัวร์แอเรียเวิลด์ทัวร์ ที่ครอบคลุมพื้นที่ในเอเชีย ตั้งแต่เดือนมกราคมถึงมีนาคม 2019 เจนนีเปิดตัวเป็นศิลปินเดี่ยวในเพลง "โซโล" ที่คอนเสิร์ตของแบล็กพิงก์ในกรุงโซลเมื่อวันที่ 11 พฤศจิกายน ก่อนปล่อยเพลงและมิวสิกวิดีโออย่างเป็นทางการในวันรุ่งขึ้น สตูดิโออัลบั้มภาษาญี่ปุ่นชุดแรกของวงชื่อ แบล็กพิงก์อินยัวร์แอเรีย วางจำหน่ายในรูปแบบดิจิทัลในวันที่ 23 พฤศจิกายน และแบบกายภาพในวันที่ 5 ธันวาคม โดยเป็นการรวมเพลงฉบับภาษาญี่ปุ่นก่อนหน้าทั้งหมดของพวกเธอ อัลบั้มเปิดตัวที่อันดับเก้าบนออริคอนอัลบัมชาร์ตและขายได้ประมาณ 13,000 ชุดในสัปดาห์แรก
แบล็กพิงก์เปิดตัวในสหรัฐที่แกรมมีอาร์ติสต์โชว์เคสของยูนิเวอร์แซลมิวสิกกรุป ซึ่งเป็นงานเฉพาะผู้ได้รับบัตรเชิญเท่านั้นที่ ROW ในดาวน์ทาวน์ลอสแอนเจลิส เมื่อวันที่ 9 กุมภาพันธ์ 2019 ต่อมาวงได้ปรากฏอยู่ในรายการโทรทัศน์อเมริกันอีกหลายรายการ ซึ่งรวมถึง เดอะเลตโชว์วิธสตีเฟนกอลแบร์, กูดมอนิงอเมริกา และ สตราฮานแอนด์ซารา ในเดือนมีนาคมนั้น พวกเธอกลายเป็นเกิร์ลกรุปเคป็อปวงแรกที่ได้ขึ้นปกนิตยสาร บิลบอร์ด
อีพีชุดที่สองของแบล็กพิงก์ชื่อ คิลดิสเลิฟ วางจำหน่ายวันที่ 5 เมษายน 2019 พร้อมกับซิงเกิลในชื่อเดียวกัน อัลบั้มเปิดตัวที่อันดับ 24 บน บิลบอร์ด 200 ขณะที่ซิงเกิลนำขึ้นอันดับที่ 41 บนชาร์ตฮอต100 กลายเป็นอันดับสูงสุดโดยศิลปินหญิงเกาหลีบนสองชาร์ตหลักของ บิลบอร์ด "คิลดิสเลิฟ" ติดอันดับที่ 66 จาก 100 เพลงยอดเยี่ยมแห่งปี 2019 ของนิตยสาร บิลบอร์ด เพลง "ฟอร์เอเวอร์ยัง" เป็นบีไซต์จากอีพี สแควร์อัป (2018) มียอดดาวน์โหลดมากกว่า 2.5 ล้านครั้งในเดือนธันวาคม 2019 กลายเป็นเพลงที่ห้าของวงและครั้งที่สองของพวกเธอที่ได้รับการรับรองระดับทองคำขาวจากสมาคมลิขสิทธิ์เพลงเกาหลี (KMCA) ถัดจากเพลง "ตู-ดู ตู-ดู" แบล็กพิงก์ได้แสดงในเทศกาลโคเชลลา ในวันที่ 12 และ 19 เมษายน 2019 การแสดงของวงได้รับคำชมจากนักวิจารณ์และแฟนเพลง แกบ กินสเบิร์ก จาก บิลบอร์ด เรียกการแสดงนี้ว่า "น่าตื่นเต้น" และ "ไม่มีทางลืม"
ในวันที่ 16 ตุลาคม 2019 คิลดิสเลิฟ ฉบับภาษาญี่ปุ่นเผยแพร่สู่ตลาดญี่ปุ่น ขึ้นสูงสุดที่อันดับ 17 บนออริคอนอัลบัมชาร์ต วงไปเยือนประเทศญี่ปุ่นเพื่อทำกิจกรรมส่งเสริมการขายต่าง ๆ รวมถึงปรากฏตัวในรายการเพลงญี่ปุ่นอย่าง มิวสิกสเตชัน ทางช่องทีวีอาซาฮิ และ เลิฟมิวสิก ทางช่องฟูจิทีวี นักอ่านนิตยสาร เปเปอร์ โหวตให้พวกเธอเป็น "เคป็อปที่ประทับใจแห่งปี 2019" ในรายชื่อประจำปีของเบรกเดอะอินเทอร์เน็ตอะวอดส์
2020–2021: ดิอัลบั้ม และเดอะโชว์
เมื่อวันที่ 22 เมษายน มีการยืนยันว่าวงจะร่วมงานกับเลดีกากา จากสตูดิโออัลบั้มที่หกของเธอ โครมาติกา เพลง "ซาวเออร์แคนดี" ออกมาเป็นซิงเกิลประชาสัมพันธ์ในวันที่ 28 พฤษภาคม 2020 เปิดตัวที่อันดับ 33 บน บิลบอร์ด ฮอต 100 กลายเป็นเพลงแรกของแบล็กพิงก์ที่อยู่ใน 40 อันดับแรก ยังเป็นอันดับสูงที่สุดของวงในขณะนั้น และเป็นอันดับสูงที่สุดของเกิร์ลกรุปเคป็อปด้วย ในประเทศออสเตรเลีย เพลงเปิดตัวที่อันดับแปดกลายเป็นเพลงแรกของแบล็กพิงก์ที่ขึ้นสิบอันดับแรกได้ในประเทศ และเป็นซิงเกิลแรกที่ติดท็อป 20 ในสหราชอาณาจักร โดยเปิดตัวที่อันดับที่ 17
แบล็กพิงก์ออกสตูดิโออัลบั้มเกาหลีชุดแรกในชื่อ ดิอัลบั้ม ในวันที่ 2 ตุลาคม 2020 "เลิฟซิกเกิลส์" ออกเป็นซิงเกิลหลักที่สาม ดิอัลบั้ม ขึ้นถึงอันดับสองบน บิลบอร์ด 200 และชาร์ตอัลบั้มแห่งสหราชอาณาจักร กลายเป็นอันดับสูงที่สุดของศิลปินหญิงเกาหลี อัลบั้มทำลายสถิติยอดขายสัปดาห์แรกของเกิร์ลกรุปเกาหลี ด้วยยอดขาย 590,000 ชุด หลังออกจำหน่ายได้เพียงหนึ่งวัน และทำให้แบล็กพิงก์เป็นเกิร์ลกรุปเคป็อปวงแรกที่ขายได้ถึงล้านชุด โดยขายได้ประมาณ 1.2 ล้านชุด ในเวลาไม่ถึงหนึ่งเดือน เพื่อส่งเสริมเพลงในสหรัฐ แบล็กพิงก์แสดง "เลิฟซิกเกิลส์" บน กูดมอนิงอเมริกา และ จิมมีคิมเมลไลฟ์! ในวันที่ 21 ตุลาคม
ภาพยนตร์สารคดีครั้งแรกของวง แบล็กพิงก์: ไลต์อัพเดอะสกาย ออกฉายทางเน็ตฟลิกซ์เมื่อวันที่ 14 ตุลาคม 2020 ซึ่งครอบคลุมระยะเวลาสี่ปีนับตั้งแต่เปิดตัวในปี 2016 สารคดีเรื่องดังกล่าวประกอบด้วยฟุตเทจจากการฝึกซ้อม กิจวัตรประจำวัน เบื้องหลังการถ่ายทำ และบทสัมภาษณ์ของสมาชิกแต่ละคน รวมถึงกระบวนการผลิต ดิอัลบั้ม ความสำเร็จเชิงพาณิชย์ของ ดิอัลบั้ม ร่วมกับภาพยนตร์สารคดี ส่งให้แบล็กพิงก์ครองอันดับหนึ่งในฐานะดาราป็อปที่มีอิทธิพลที่สุดประจำเดือนตุลาคมของบลูมเบิร์ก  ในวันที่ 2 ธันวาคม  แบล็กพิงก์ประกาศร่วมมือกับยูทูบมิวสิกสำหรับคอนเสิร์ตสตรีมสดครั้งแรกของพวกเธอในชื่อ เดอะโชว์ จัดขึ้นวันที่ 27 ธันวาคม 2020 แต่ถูกเลื่อนออกมาเป็นวันที่ 31 มกราคม 2021 เนื่องจากระเบียบข้อบังคับว่าด้วยการระบาดทั่วของโควิด-19 ในเกาหลีใต้ คอนเสิร์ตนี้เป็นการแสดงสดครั้งแรกของเพลงหลายเพลงจาก ดิอัลบั้ม เช่นเดียวกับเพลง "กอน" ของโรเซ จากอัลบัมเดี่ยวชุดแรกของเธอ อาร์ ผู้คนมากกว่า 280,000 คน ได้สมัครสมาชิกเพื่อเข้าชมการแสดง และคอนเสิร์ตมีการสตรีมสดกว่า 100 ประเทศ
แบล็กพิงก์ออก ดิอัลบั้ม เวอร์ชันภาษาญี่ปุ่นเมื่อวันที่ 3 สิงหาคม 2021 โดยมีเวอร์ชันภาษาญี่ปุ่นถึงสี่จากทั้งหมดแปดแทร็ก ("ฮาวยูไลก์แดต", "พริตตีซาเวจ", "เลิฟซิกเกิลส์" และ "ยูเนเวอร์โนว์") ขึ้นถึงอันดับสามบนออริคอนอัลบั้มชาร์ต เพื่อส่งเสริมอัลบั้ม พวกเธอได้ปรากฏบนรายการเพลงญี่ปุ่นอย่าง มิวสิกสเตชัน ทางช่องทีวีอาซาฮิ ในวันที่ 4 สิงหาคม ภาพยนตร์สารคดีเรื่อง แบล็กพิงก์: เดอะมูวี ออกฉายในโรงภาพยนตร์ทั่วโลก นำเสนอบทสัมภาษณ์พิเศษของวง ตลอดจนการแสดงสดจากเดอะโชว์และอินยัวร์แอเรียเวิลด์ทัวร์
2022–ปัจจุบัน: บอร์นพิงก์
ในวันที่ 6 กรกฎาคม 2022 วายจีเอนเตอร์เทนเมนต์ประกาศว่าแบล็กพิงก์อยู่ในขั้นตอนสุดท้ายของการบันทึกเสียงสำหรับอัลบั้มใหม่ โดยเตรียมถ่ายทำมิวสิกวิดีโอในช่วงกลางเดือนกรกฎาคมและออกเพลงใหม่ในเดือนสิงหาคม และยังยืนยันว่าวงจะเริ่มทัวร์คอนเสิร์ตครั้งที่สองในช่วงปลายปี ในวันที่ 12 กรกฎาคม วายจีเอนเตอร์เทนเมนต์เผยว่าแบล็กพิงก์จะจัดคอนเสิร์ตเสมือนจริงชื่อ แบล็กพิงก์: เดอะเวอชวล ในเกม พับจีโมบายล์ ตั้งแต่วันที่ 22 ถึง 30 กรกฎาคม ประกอบด้วยการแสดงเพลงฮิตของวงพร้อมกับแทร็กพิเศษ "เรดีฟอร์เลิฟ" ซึ่งจะแสดงตัวอย่างภายในงานเป็นครั้งแรก ก่อนปล่อยตัวเต็มเป็นมิวสิกวิดีโอแอนิเมชันในวันที่ 29 กรกฎาคม
ในวันที่ 31 กรกฎาคม มีการประกาศว่าแบล็กพิงก์จะออกซิงเกิลก่อนวางจำหน่าย "พิงก์เวนอม" ในวันที่ 19 สิงหาคม ก่อนอัลบั้มชุดที่สองของพวกเธอในเดือนกันยายน ตามด้วยเวิลด์ทัวร์ ซึ่งเริ่มเมื่อวันที่ 15 ตุลาคม ในโซล และคาดว่าจะดำเนินไปจนถึงเดือนมิถุนายน 2023 หลังจากการวางจำหน่าย เพลงดังกล่าวขึ้นอันดับหนึ่งบนบิลบอร์ด โกลบอล 200 ถึงสองสัปดาห์ กลายเป็นเพลงแรกของศิลปินหญิงเคป็อปที่ขึ้นอันดับหนึ่งและยังเป็นเพลงเกาหลีเพลงแรกที่อยู่ในชาร์ตได้นานหลายสัปดาห์  ขึ้นถึงอันดับสองบนเซอร์เคิลดิจิทัลชาร์ตของเกาหลีใต้ อันดับที่ 22 บนชาร์ตบิลบอร์ดฮอต 100 และเป็นเพลงแรกของศิลปินกลุ่มเคป็อปที่ขึ้นอันดับสูงสุดบนชาร์ตซิงเกิลแห่งออสเตรเลีย ด้วย เมื่อวันที่ 28 สิงหาคม แบล็กพิงก์แสดงเพลง "พิงก์เวนอม" ที่งานเอ็มทีวีวิดีโอมิวสิกอะวอดส์ 2022 ทำให้พวกเธอเป็นศิลปินหญิงเคป็อปกลุ่มแรกในประวัติศาสตร์ที่ได้แสดงในงานดังกล่าว และยังได้รับรางวัลการแสดงเมตาเวิร์สยอดเยี่ยม จาก เดอะเวอชวล ด้วย
ในวันที่ 16 กันยายน 2022 แบล็กพิงก์ออกสตูดิโออัลบั้มชุดที่สอง บอร์นพิงก์ ควบคู่ไปกับซิงเกิลที่สอง "ชัตดาวน์" เพลงขึ้นอันดับหนึ่งบนบิลบอร์ด โกลบอล 200 และขึ้นอันดับสามบนเซอร์เคิลดิจิทัลชาร์ต รวมถึงอันดับที่ 24 บนชาร์ตบิลบอร์ดฮอต 100 บอร์นพิงก์ เปิดตัวที่อันดับหนึ่งบนเซอร์เคิลอัลบั้มชาร์ตด้วยยอดขาย 2,141,281 ชุดในเวลาไม่ถึงสองวัน และเป็นอัลบั้มแรกของเกิร์ลกรุปเคป็อปที่ขายได้มากกว่าสองล้านชุด ในสหรัฐ บอร์นพิงก์ เปิดตัวที่อันดับหนึ่งบนบิลบอร์ด 200 กลายเป็นอัลบั้มแรกของศิลปินหญิงเกาหลีที่ขึ้นอันดับสูงสุดและเป็นอัลบั้มของศิลปินกลุ่มหญิงที่ทำได้นับตั้งแต่ เวลคัมทูเดอะดอลเฮาส์ ของแดนิตีเคนในปี 2008 ในสหราชอาณาจักร บอร์นพิงก์ ยังเป็นอัลบั้มแรกของเกิร์ลกรุปเคป็อปที่ขึ้นอันดับหนึ่งบนชาร์ตอัลบั้มแห่งสหราชอาณาจักร ทำให้แบล็กพิงก์เป็นเกิร์ลกรุปที่มีอัลบั้มเปิดตัวบนชาร์ตในสหรัฐและสหราชอาณาจักรที่อันดับหนึ่งพร้อม ๆ กัน นับตั้งแต่ เซอร์ไวเวอร์ ของเดสทินีส์ไชลด์ในปี 2001 เมื่อวันที่ 21 ตุลาคม มีการประกาศว่าแบล็กพิงก์ได้ลงพาดหัวข่าวเกี่ยวกับงานบีเอสทีไฮด์พาร์ก ในลอนดอนวันที่ 2 กรกฎาคม 2023 ทำให้พวกเธอเป็นศิลปินเคป็อปกลุ่มแรกที่ได้ลงพาดหัวข่าวในเทศกาลสำคัญของสหราชอาณาจักร ในเดือนธันวาคม 2022 วงได้ชื่อว่าผู้ให้ความบันเทิงแห่งปี จากนิตยสาร ไทม์ ในวันที่ 10 มกราคม 2023 วงได้รับการประกาศให้เป็นหนึ่งในศิลปินหลักในเทศกาลดนตรีและศิลปะโคเชลลาแวลลีย์ ซึ่งมีกำหนดขึ้นแสดงในวันที่ 15 และ 22 เมษายน นับเป็นศิลปินเกาหลีกลุ่มแรกที่ได้รับตำแหน่งดังกล่าว ในวันที่ 28 มกราคม แบล็กพิงก์ได้แสดงเพลง "พิงก์เวนอม" และ "ชัตดาวน์" ร่วมกับนักดนตรีอย่างโกตีเย กาปูว์ซง และดอเนียล โลซาโควิช ในงานการกุศลเลอกาลาเดเปียสโฌน ซึ่งจัดโดยสุภาพสตรีหมายเลขหนึ่งของประเทศฝรั่งเศส บรีฌิต มาครง ในปารีส
ภาพลักษณ์สาธารณะและการตอบรับ
แบล็กพิงก์ได้สร้างอิทธิพลต่อวงการเคป็อปไปทั่วโลกและได้รับการกล่าวถึงว่าเป็น "เกิร์ลกรุปที่ยิ่งใหญ่ที่สุดในโลก" "กลุ่มดนตรีหญิงเคป็อปที่ยิ่งใหญ่ที่สุด" และ "ราชินีเคป็อป" ในเกาหลีใต้ นิตยสาร ฟอบส์ จัดอันดับให้แบล็กพิงก์เป็น "ผู้ทรงอิทธิพลในเกาหลี" อันดับหนึ่ง ประจำปี 2019 อันดับที่สามในปี 2020 และอันดับที่สองในปี 2021 สื่อต่างประเทศหลายแห่งอย่างเช่น ฟอบส์, บิลบอร์ด และ เดอะฮอลลีวูดรีพอตเตอร์ ต่างยอมรับถึงความนิยมของวงและผลงานของพวกเธอที่เผยแพร่กระแสเกาหลีไปทั่วโลก  เจฟฟ์ เบนจามิน จากนิตยสาร โรลลิงสโตน ได้กล่าวว่าแบล็กพิงก์คือข้อยกเว้นสำหรับแนวคิดที่ว่าศิลปินเคป็อปที่ประสบความสำเร็จมากที่สุดในสหรัฐ คือ บอยแบนด์ วงยังได้รับเครดิตให้เป็นหนึ่งในสองศิลปินผู้ขับเคลื่อนอุตสาหกรรมดนตรีเกาหลี จากสมาพันธ์ผู้ผลิตสิ่งบันทึกเสียงระหว่างประเทศ (IFPI) แบล็กพิงก์ปรากฏอยู่ในรายชื่อผู้ทรงอิทธิพลหลายรายการและเป็นเกิร์ลกรุปวงแรกที่ติดโผ "ผู้ทรงอิทธิพลที่มีอายุไม่เกิน 30 ปีของฟอบส์" พวกเธอยังเป็นหนึ่งใน 100 บุคคลดาวรุ่งที่กำลังกำหนดอนาคตของโลกประจำปี 2019 ของนิตยสาร ไทม์ และได้รับการกล่าวถึงว่าเป็น "ผู้สร้างปรากฏการณ์ใหม่ของศิลปินเกาหลีที่ก้าวข้ามอุปสรรคทางภาษาไปสู่การแสดงบนเวทีระดับโลก" เมื่อพวกเธอกลายเป็นเกิร์ลกรุปเคป็อปวงแรกที่ได้แสดงในเทศกาลโคเชลลา  เช่นเดียวกับ บลูมเบิร์ก จัดให้แบล็กพิงก์เป็น "ศิลปินที่ยิ่งใหญ่ที่สุดในโลก" ประจำเดือนตุลาคม 2020 ทำให้พวกเธอเป็นศิลปินเกาหลีวงแรกที่ทำได้ นิตยสาร พีเพิล จัดให้แบล็กพิงก์อยู่ในรายชื่อ "สตรีที่เปลี่ยนแปลงอุตสาหกรรมดนตรี" และยังเป็นเกิร์ลกรุปวงที่สามในประวัติศาสตร์ที่ได้ขึ้นปกนิตยสาร โรลลิงสโตน ถัดจากสไปซ์เกิลส์และเดสทินีส์ไชลด์
แบล็กพิงก์มีผู้ติดตามจำนวนมากบนสื่อสังคมและแพลตฟอร์มสตรีมมิง พวกเธอกลายเป็นวงดนตรีที่มีผู้ติดตามมากที่สุดบนยูทูบเมื่อเดือนกันยายน 2019 ศิลปินหญิงที่มีผู้ติดตามมากที่สุดบนยูทูบเมื่อเดือนกรกฎาคม 2020 และกลายเป็นศิลปินที่มีผู้ติดตามมากที่สุดเมื่อเดือนกันยายน 2021 โดยมีผู้ติดตามมากกว่า 73 ล้านคน ณ เดือนเมษายน 2022 สมาชิกของแบล็กพิงก์ยังเป็นบุคคลที่มียอดผู้ติดตามสูงที่สุดบนอินสตาแกรมในเกาหลีใต้ อันดับหนึ่ง สอง สาม และสี่ คือ ลิซ่า, เจนนี, จีซู และโรเซ ตามลำดับ   รวมถึงเกิร์ลกรุปที่มียอดผู้ติดตามมากที่สุดในสปอติฟายเมื่อเดือนพฤศจิกายน 2019  ในเดือนกันยายน 2022 วงมีผู้ติดตามมากกว่า 31 ล้านคน
โฆษณา
ภายในสามสัปดาห์แรกของการเปิดตัว แบล็กพิงก์เป็นรองเพียงวงเอ็กโซ ของศิลปินเคป็อปผู้ทรงอิทธิพลในเดือนสิงหาคม จากการวิเคราะห์ของสถาบันวิจัยธุรกิจเกาหลี จากการศึกษาอีกกลุ่มเป้าหมายหนึ่งในหัวข้อ "เกิร์ลกรุปหญิงที่มีมูลค่าแบรนด์สูงที่สุดประจำเดือนกันยายน" ในปี 2016 แบล็กพิงก์อยู่ในอันดับ 1 แซงวงไอโอไอและทไวซ์
ในเกาหลีใต้ แบล็กพิงก์เป็นทูตตราสินค้าหรือโฆษกให้บริษัทชุดกีฬา อาดิดาส โรงแรมและรีสอร์ท พาราไดซ์ซีตี เลนส์สัมผัสยี่ห้อ โอเลนส์ และผลิตภัณฑ์ดูแลเส้นผมยี่ห้อ มีซ็องแซน ในเดือนกรกฎาคม 2018 และเดือนสิงหาคม 2020 วงอยู่อันดับหนึ่งในรายชื่อศิลปินที่มีมูลค่าแบรนด์สูงที่สุดจากการวิเคราะห์ของสถาบันวิจัยธุรกิจเกาหลี ทำให้พวกเธอเป็นกลุ่มศิลปินหญิงวงแรกที่ทำได้ ในเดือนพฤษภาคม 2017 แบล็กพิงก์เป็นทูตประชาสัมพันธ์ให้ด่านศุลกากรหลักอินช็อน โดยป้ายโฆษณาและวิดีโอที่มีภาพของพวกเธอจะทักทายนักท่องเที่ยวชาวต่างชาติที่ท่าอากาศยานนานาชาติอินช็อน ในเดือนเมษายน 2018 แบล็กพิงก์โฆษณาให้น้ำอัดลม สไปรต์ ในเดือนมกราคม 2019 วงเป็นหน้าตาให้กับธนาคารอูรี และยังได้ร่วมงานกับพูมาและรีบอค  ไปจนถึงหลุยส์ วิตตองและดียอร์ เครื่องสำอางมูนช็อต กระเป๋าเซนต์สกอตต์ลอนดอน และห้างสรรพสินค้า ชิบูยะ 109 แบล็กพิงก์ยังออกสินค้าร่วมกับโตเกียวเกิลส์คอลเลกชันและเซซิลแม็กบีในญี่ปุ่นอีกด้วย
การกุศล
ในเดือนธันวาคม 2018 แบล็กพิงก์บริจาคเงินที่ได้จากแอลสไตล์อะวอดส์ 2018 จำนวน 20 ล้านวอนให้กับผู้มีรายได้น้อยและครอบครัวเลี้ยงเดี่ยวในเกาหลีใต้ ในเดือนเมษายน 2019 แบล็กพิงก์บริจาคเงิน 40 ล้านวอนให้แก่สมาคมช่วยเหลือผู้ประสบภัยแห่งเกาหลีใต้ เพื่อช่วยเหลือผู้เคราะห์ร้ายในเหตุการณ์ไฟไหม้ที่ซกโช
รางวัลและความสำเร็จ
แบล็กพิงก์ได้รับรางวัลพีเพิลส์ชอยซ์อะวอดส์ 3 รางวัล รางวัลทีนชอยซ์อะวอดส์ 1 รางวัล รางวัลเอ็มทีวีวิดีโอมิวสิกอะวอดส์ 1 รางวัล รางวัลแกออนชาร์ตมิวสิกอะวอดส์ 9 รางวัล Gaon Chart Music Awards for Blackpink:
ในเดือนมกราคม 2019 มิวสิกวิดิโอเพลง "ตู-ดู ตู-ดู" กลายเป็นมิวสิกวิดีโอของกลุ่มดนตรีสัญชาติเกาหลีใต้ที่มียอดผู้ชมสูงสุดในยูทูบ และเป็นมิวสิกวิดีโอของกลุ่มดนตรีเคป็อปตัวแรกที่มียอดผู้ชมถึง 1 พันล้านครั้งในเดือนพฤศจิกายน 2019 "ฮาวยูไลก์แดต" ทำลายสถิติของบันทึกสถิติโลกกินเนสส์มากมาย รวมถึงวิดีโอที่มีการรับชมบนยูทูบมากที่สุดภายใน 24 ชั่วโมง (ด้วยยอดวิว 86.3 ล้านครั้ง) และวิดีโอที่มีผู้ชมมากสุดในรอบปฐมทัศน์ (มียอดผู้ชมอยู่ที่ 1.66 ล้านคน) ในปี 2021 แบล็กพิงก์ทำสถิติในบันทึกสถิติโลกกินเนสส์เป็นครั้งที่หก ในหัวข้อ "วงดนตรีที่มีผู้ติดตามมากที่สุดบนยูทูบ" โดยมีผู้ติดตามถึง 70 ล้านคนในเดือนพฤศจิกายน
ในปี 2020 ซีเจ อีแอนด์เอ็มยกให้แบล็กพิงก์เป็นหนึ่งใน "2020 Visionary" เนื่องจากเป็นแรงบันดาลใจให้กับสาธารณชนทั่วโลกด้วยการบุกเบิกวัฒนธรรมสมัยนิยมของเกาหลี
ผลงานเพลง
อัลบั้มเกาหลี อัลบั้มญี่ปุ่น
น้ำหมักชีวภาพ
น้ำหมักชีวภาพ หรือ น้ำสกัดชีวภาพ หรือ น้ำจุลินทรีย์ เป็นของเหลว สีดำออกน้ำตาล กลิ่นอมเปรี้ยวอมหวาน  ไม่เป็นอันตรายต่อสิ่งมีชีวิตทุกชนิด  เช่น  พืช  สัตว์ทุกประเภท  สามารถช่วยปรับความสมดุลของสิ่งแวดล้อมและสิ่งมีชีวิตได้
การเก็บรักษาต้องเก็บน้ำหมักชีวภาพไว้ที่อุณหภูมิปกติ ไม่ร้อนหรือเย็นเกินไป โดยทั่วไปสามารถทำน้ำหมักชีวภาพใช้เองได้จากพืชผักผลไม้และผลผลิตจากธรรมชาติ โดยนำไปหมักตามกรรมวิธีที่ถูกต้อง  คือต้องผลิตหัวเชื้อจุลินทรีย์ก่อน แล้วจึงนำหัวเชื้อที่ได้ไปขยายเป็นน้ำหมักชีวภาพต่อไป
การทำหัวเชื้อจุลินทรีย์
นำพืช ผัก  หรือผลไม้สับให้เป็นชิ้นเล็ก ๆ ใส่ในภาชนะปิดฝาให้มิดชิด  จากนั้นผสมกับกากน้ำตาล  ซึ่งน้ำตาลอาจเป็นน้ำตาลที่ใช้กันปกติ  หรือน้ำตาลทรายแดง หรือน้ำตาลทรายขาว ในอัตราส่วน 3 กิโลกรัม ต่อน้ำตาล 1 กิโลกรัม  แล้วคลุกเคล้าให้เข้าและปิดฝาทิ้งไว้ ทุก ๆ 5-7 วัน  ควรเปิดฝาภาชนะ  เพื่อคลุกให้เศษผักสัมผัสกับอากาศ ซึ่งจะหมักทิ้งไว้ประมาณ 1-2 เดือน เมื่อครบกำหนดแล้วจะสังเกตเห็นว่ามีน้ำผสมอยู่ ซึ่งน้ำที่ได้ก็คือน้ำหัวเชื้อจุลินทรีย์ เมื่อได้น้ำหัวเชื้อจุลินทรีย์แล้วควรนำน้ำหัวเชื้อจุลินทรีย์ที่ได้ เก็บใส่ไว้ในขวดปิดฝาให้สนิท พร้อมที่จะนำไปใช้ในการทำมันหมักหรืออาหารสัตว์ประเภทอื่น
720p
720p เป็นชื่อของความละเอียดในการแสดงผล เลข 720 หมายถึงจำนวนเส้นตามความละเอียดในแนวตั้ง ส่วนตัวอักษร p หมายถึงวิธีการแสดงเส้นแบบ โปรเกรสซีฟ หรือ non-อินเตอร์เลซ 720p ถือเป็นความละเอียดหนึ่งของโทรทัศน์ความละเอียดสูง (HDTV) โดยมีอัตราส่วนแบบ จอกว้างที่ 16:9 ซึ่งมีขนาดจริงที่ 1280×720
นฤพล อารมณ์สวะ
นฤพล อารมณ์สวะ เป็นนักฟุตบอลชาวไทย ปัจจุบันเล่นเป็นผู้เล่นตำแหน่งกองกลางให้กับ ขอนแก่น ยูไนเต็ด ในไทยลีก
ประวัติ
นฤพล อารมณ์สวะ มีชื่อเล่นว่า "ดวง" เกิดเมื่อวันที่ 16 กันยายน พ.ศ. 2531 ที่ จังหวัดกาฬสินธุ์ เป็นบุตรคนที่ 2 มีพี่สาว 1 คน อายุห่างกัน 8 ปี พ่อและแม่เป็นอาจารย์สอนอยู่ที่ จังหวัดกาฬสินธุ์ หลังจากจบชั้นมัธยมศึกษาปีที่ 6 ไปศึกษาต่อที่ โรงเรียนกีฬาขอนแก่น เรียนได้ 2 ปี แล้วจึงเลิกเรียนและมาเล่นฟุตบอลอาชีพใน กรุงเทพ นักฟุตบอลที่ชื่นชอบ "แบน" ธชตวัน ศรีปาน (ชื่อเดิม ตะวัน ศรีปาน) อดีตนักฟุตบอลตำแหน่งกองกลางทีมชาติไทย
แอนน์แห่งกลอสเตอร์ เคาน์เตสแห่งสตาฟฟอร์ด
แอนน์แห่งกลอสเตอร์ เคาน์เตสแห่งสตาฟฟอร์ด (Anne of Gloucester, Countess of Stafford) เป็นธิดาคนโตของธอมัสแห่งวูดสต็อก ดยุคแห่งกลอสเตอร์กับเอเลนอร์แห่งโบฮัน
วัยเยาว์
แอนน์แห่งกลอสเตอร์อาจเกิดที่ปราสาทเพลชีประมาณ ค.ศ. 1382 โดยเป็นธิดาของธอมัสแห่งวูดสต็อก ดยุคที่ 1 แห่งกลอสเตอร์กับเอเลนอร์ เดอ โบฮัน บิดาของแอนน์เป็นพระราชโอรสคนสุดท้ายของพระเจ้าเอ็ดเวิร์ดที่ 3 กับพระราชินีฟิลิปปาแห่งแอโน แอนน์จึงเป็นลูกพี่ลูกน้องชั้นที่หนึ่งของกษัตริย์อังกฤษในเวลาต่อมาสองคน คือ พระเจ้าริชาร์ดที่ 2 ซึ่งเป็นบุตรชายของเอ็ดเวิร์ดเจ้าชายดำ พระราชโอรสคนโตของพระเจ้าเอ็ดเวิร์ดที่ 3 และพระเจ้าเฮนรีที่ 4 ซึ่งเป็นบุตรชายของจอห์นแห่งกอนท์ พระราชโอรสอีกคนของพระเจ้าเอ็ดเวิร์ดที่ 3 อีกทั้งแมรี เดอ โบฮัน พระมเหสีของพระเจ้าเฮนรีที่ 4 ยังเป็นทายาทของเอิร์ลแห่งเฮริฟอร์ดร่วมกับมารดาของแอนน์
ในช่วงที่แอนน์ยังอยู่ในวัยเด็กได้เกิดความขัดแย้งทางการเมืองขึ้นเมื่อในช่วงคริสต์ทศวรรษ 1380 บิดาของแอนน์ได้ตั้งตนเป็นปรปักษ์กับการปกครองอันกดขี่ข่มเหงของพระเจ้าริชาร์ดที่ 2 กับเหล่าคนโปรดที่กษัตริย์ให้ความไว้เนื้อเชื่อใจ ในฐานะผู้นำของคณะขุนนางผู้อุทธรณ์ เขามีส่วนในการจับกุมเหล่าคนโปรดของพระเจ้าริชาร์ดและจำกัดพระราชอำนาจของกษัตริย์
การสมรสครั้งแรกและครั้งที่สอง
พิธีสมรสครั้งแรกของแอนน์ถูกจัดขึ้นที่ปราสาทเพลชีในช่วงเดือนมิถุนายน ค.ศ. 1391 ขณะมีอายุได้ 8 หรือ 9 ปี แอนน์ถูกจับสมรสกับธอมัส สตาฟฟอร์ด เอิร์ลที่ 3 แห่งสตาฟฟอร์ดซึ่งแก่กว่าเธอ 15 ปี ธอมัสถึงแก่กรรมใน ค.ศ. 1392 ก่อนที่การสมรสจะถูกทำให้สมบูรณ์ ตั้งแต่ก่อนธอมัสตายได้มีการเตรียมการไว้แล้วว่าจะให้แอนน์สมรสใหม่กับวิลเลียมหรือเอ็ดมันด์ น้องชายคนใดคนหนึ่งของธอมัสซึ่งทั้งคู่ต่างอยู่ในการอุปถัมป์ของบิดาของแอนน์ แต่ต่อมาวิลเลียมที่เป็นคนพี่ได้ถึงแก่กรรมใน ค.ศ. 1395 ด้วยอายุ 19 ปี แอนน์จึงสมรสกับเอ็ดมันด์ที่ขึ้นเป็นเอิร์ลที่ 5 แห่งสตาฟฟอร์ด ทั้งคู่มีบุตรด้วยกัน คือ
หลังสมรสได้หนึ่งปี แอนน์ต้องเผชิญกับโศกนาฏกรรมครั้งใหม่เมื่อบิดาของเธอถูกกษัตริย์จับกุมตัวขณะกลับมารักษาตัวจากอาการป่วยที่ปราสาทเพรชีในเอสเซ็กซ์ซึ่งเป็นที่พักอาศัยของครอบครัว ธอมัสถูกย้ายตัวไปคุมขังที่กาแลเพื่อรอการไต่สวนคดี โดยมีเอิร์ลแห่งนอร์ติงแฮมเป็นผู้ดูแล ข่าวการสิ้นพระชนม์ของธอมัสถูกรายงานในเดือนกันยายนของปีนั้น การไต่สวนคดีในเวลาต่อมาให้ข้อสรุปว่าธอมัส ดยุคแห่งกลอสเตอร์ถูกฆาตกรรม ซึ่งคาดว่าน่าจะเกิดเหตุขึ้นในคืนวันที่ 8 กันยายน โดยถูกกดหน้าจนขาดอากาศหายใจตาย
ชีวิตของแอนน์ประสบกับความสูญเสียอีกสองครั้งเมื่อเอเลนอร์ เดอ โบฮัน มารดาของแอนน์ถึงแก่กรรมในวันที่ 3 ตุลาคม ค.ศ. 1399 นักพงศาวดารวอลซิงแฮมกล่าวว่าเธอเสียชีวิตจากการตรอมใจหลังสูญเสียสามีและลูกชายคนเดียว โจน น้องสาวที่ยังไม่ได้สมรสของแอนน์ถึงแก่กรรมในเดือนสิงหาคม ค.ศ. 1400 ส่วนอิซาเบล พี่น้องคนเดียวที่เหลือได้บวชเป็นชีในวันครบรอบวันเกิดปีที่ 16 ในเดือนเมษายน ค.ศ. 1402 แอนน์กลายเป็นทายาทหญิงผู้ยิ่งใหญ่ที่สุดคนหนึ่งในราชอาณาจักร ตั้งแต่ ค.ศ. 1399 เป็นต้นมาเธอได้กลายเป็นเคาน์เตสแห่งบักกิงแฮม เฮริฟอร์ด และนอร์แธมตัน และได้รับแต่งตั้งเป็นเลดีแห่งการ์เตอร์ใน ค.ศ. 1405
การสมรสครั้งที่สาม
การรักษาทรัพย์สินที่ดินที่แอนน์ได้เป็นมรดกจากสามีทำให้พระเจ้าเฮนรีที่ 4 ขัดแย้งกับเอาไวน์ กลินดูร์และชาวเวลส์ เซอร์กีโยม บูชิเยร์ เคานต์แห่งยูถูกส่งมาคุ้มกันแอนน์และทรัพย์สินที่ดินของเธอจากการโจมตีของชาวเวลส์ แอนน์ได้ตัดสินใจฝากอนาคตไว้ในมือของบูชิเยร์และสมรสกับเขาอย่างลับ ๆ ในช่วงเวลาก่อนหน้าวันที่ 20 พฤศจิกายน ค.ศ. 1405
การสมรสนี้สร้างความไม่พอใจแก่กษัตริย์ สองสามีภรรยาถูกปรับเป็นเงินก้อนโต ทว่าบูชิเยร์น่าจะเป็นคนที่มีดีพอตัว เขาเป็นทหารฝีมือดีและนักปกครองที่เก่งกาจ ทั้งยังจงรักภักดีต่อกษัตริย์ราชวงศ์แลงคัสเตอร์ ทำให้สองสามีภรรยาได้รับพระราชทานอภัยโทษภายในเวลาไม่นาน
ในรัชสมัยของพระเจ้าเฮนรีที่ 5 เซอร์กีโยม บูชิเยร์ยังคงรับใช้กษัตริย์ได้ดีอย่างต่อเนื่อง ทั้งการต่อสู้ที่อาแซ็งกูร์ในปี ค.ศ. 1415 ที่ทำให้เขาได้รับแต่งตั้งเป็นตำรวจพระราชวังประจำหอคอยแห่งลอนดอน ทั้งยังมีส่วนทำให้การจับกุมตัวนักโทษฝรั่งเศสคนสำคัญๆ ได้ในการสู้รบ ในจดหมายแอนน์ได้เขียนถึงเขาด้วยความภาคภูมิในว่าเป็น "สามีที่องอาจกล้าหาญ ฉลาด และเก่งการบริหารบ้านเมือง"
ทั้งคู่มีบุตรด้วยกันหลายคนภายในเวลาไม่นาน แอนน์ได้ผลักดันเรื่องหน้าที่การงานและจัดแจงเรื่องการสมรสให้แก่ลูกๆ ของเธอกับกีโยมทุกคน ได้แก่
แม้จะอยู่คนละฝั่งทางการเมือง แต่ฮัมฟรีย์ สตาฟฟอร์ด บุตรชายคนโตของแอนน์ยังคงสนิทสนมกับมารดาและพี่น้องต่างบิดาสายบูชิเยร์
แอนน์เป็นม่ายครั้งที่สามและครั้งสุดท้ายเมื่อกีโยมถึงแก่กรรมที่ทรัวในปี ค.ศ. 1420 แม้จะยังอายุไม่ถึง 40 ปี แต่แอนน์ไม่ได้สมรสใหม่ เธอถึงแก่กรรมในเดือนตุลาคม ค.ศ. 1438 ขณะอายุได้ 55 ปี
ภาษาสเปน
ภาษาสเปน (español) หรือ ภาษากัสติยา (castellano) เป็นภาษาในกลุ่มภาษาโรมานซ์ หนึ่งในภาษาทางการ 6 ภาษาขององค์การสหประชาชาติ และภาษาที่มีผู้พูดเป็นภาษาแม่มากที่สุดในโลกเป็นอันดับสองรองจากภาษาจีนกลาง รวมทั้งยังเป็นภาษาราชการขององค์การระหว่างประเทศทางเศรษฐกิจและการเมืองที่สำคัญอีกหลายองค์การอีกด้วย เช่น สหภาพยุโรป สหภาพแอฟริกา องค์การรัฐอเมริกา องค์การรัฐไอบีเรียอเมริกา ข้อตกลงการค้าเสรีอเมริกาเหนือ และสหภาพชาติอเมริกาใต้ เป็นต้น
มีผู้พูดภาษาสเปนเป็นภาษาที่หนึ่งและภาษาที่สองเป็นจำนวนระหว่าง 450-500 ล้านคน โดยเม็กซิโกเป็นประเทศที่มีจำนวนผู้พูดภาษานี้มากที่สุด นอกจากนี้ ภาษาสเปนยังเป็นภาษาที่มีผู้เรียนมากเป็นอันดับที่ 2 ของโลกรองจากภาษาอังกฤษ มีผู้เรียนภาษานี้อย่างน้อย 17.8 ล้านคน  ขณะที่แหล่งข้อมูลบางแห่งกล่าวว่า มีผู้เรียนภาษานี้กว่า 46 ล้านคนกระจายอยู่ใน 90 ประเทศ
ภาษาสเปนมีต้นกำเนิดจากภาษาละตินชาวบ้านที่พัฒนามาตั้งแต่คริสต์ศตวรรษที่ 3 (เช่นเดียวกับภาษาอื่นในกลุ่มภาษาโรมานซ์) หลังจากจักรวรรดิโรมันล่มสลายลง ดินแดนที่เคยเป็นส่วนหนึ่งของจักรวรรดิต่างแยกไปอยู่ใต้การปกครองของชนกลุ่มต่าง ๆ กัน ภาษานี้จึงถูกตัดขาดออกจากภาษาถิ่นของภาษาละตินในดินแดนอื่น ๆ และมีวิวัฒนาการอย่างช้า ๆ จนเกิดเป็นภาษาละตินใหม่ต่างหากอีกภาษาหนึ่ง แต่เนื่องจากได้รับการเผยแพร่ทั้งในทวีปอเมริกาเหนือและทวีปอเมริกาใต้เป็นเวลาที่ต่อเนื่องยาวนาน ภาษาสเปนจึงกลายเป็นภาษาละตินใหม่ที่ใช้กันแพร่หลายมากที่สุดในปัจจุบัน
ชื่อภาษาและที่มา
ชาวสเปนมักเรียกภาษาของตนว่า ภาษาสเปน (español) เมื่อนำภาษานี้ไปเปรียบเทียบกับภาษาของชาติอื่น เช่น ภาษาฝรั่งเศสและภาษาอังกฤษ แต่จะเรียกว่า ภาษากัสติยา (castellano) [= ภาษาของแคว้นกัสติยา] เมื่อนำไปเปรียบเทียบกับภาษาในประเทศสเปนภาษาอื่น ๆ (เช่น ภาษากาลิเซีย ภาษาบาสก์ และภาษากาตาลา) หรือแม้กระทั่งการนำไปเทียบกับบรรดาภาษาพื้นเมืองของประเทศในลาตินอเมริกาบางประเทศ ด้วยวิธีนี้ รัฐธรรมนูญแห่งราชอาณาจักรสเปน ค.ศ. 1978 จึงใช้คำว่า "ภาษากัสติยา" (castellano) เพื่อนิยามภาษาราชการของประเทศ ซึ่งตรงข้ามกับ "ภาษาของสเปนภาษาอื่น ๆ" (las demás lenguas españolas) ตามมาตรา 3 ดังนี้
นักนิรุกติศาสตร์บางคนใช้ชื่อ "Castilian" เมื่อกล่าวถึงภาษาที่ใช้กันในภูมิภาคกัสติยาสมัยกลางเท่านั้น โดยเห็นว่า "Spanish" ควรนำมาใช้เรียกภาษานี้ในสมัยใหม่จะดีกว่า ภาษาถิ่นย่อยของภาษาสเปนที่พูดกันทางตอนเหนือของแคว้นกัสติยาในปัจจุบันเอง บางครั้งก็ยังเรียกว่า "Castilian" ภาษาถิ่นนี้แตกต่างจากภาษาถิ่นในภูมิภาคอื่น ๆ ของประเทศสเปน (เช่นในแคว้นอันดาลูซิอาหรือกรุงมาดริดเป็นต้น) โดยในประเทศสเปนถือว่าเป็นภาษาเดียวกับภาษาสเปนมาตรฐานอย่างเป็นทางการ
อย่างไรก็ตาม คำ castellano ยังใช้กันเป็นวงกว้างเพื่อเรียกภาษาสเปนทั้งหมดในลาตินอเมริกา เนื่องจากผู้พูดภาษาสเปนบางคนจัดว่า castellano เป็นคำกลาง ๆ ที่ไม่เกี่ยวข้องเชื่อมโยงกับการเมืองหรือลัทธิใด (เหมือนกับ "Spanish" ในฐานะคำหนึ่งของภาษาอังกฤษ) ชาวลาตินอเมริกาจึงมักใช้คำนี้ในการแบ่งแยกความหลากหลายของภาษาสเปนในแบบของพวกเขาว่า ไม่เหมือนกันกับความหลากหลายของภาษาสเปนที่ใช้กันในประเทศสเปนเอง
คำว่า español ที่ถูกนำมาเปลี่ยนแปลงรูปตามกฎทางไวยากรณ์และสัทวิทยา (การศึกษาเกี่ยวกับเสียงในภาษา) ของแต่ภาษาเพื่อใช้เรียกชาวสเปนและภาษาของพวกเขานั้น มีรากศัพท์มาจากคำในภาษาละตินว่า "ฮิสปานิโอลุส" (Hispaniolus) [= ชาวฮิสปาเนียน้อย] รูปคำดังกล่าวได้วิวัฒนาการมาเป็น Spaniolus (ในช่วงเวลานั้น ตัว H ในภาษาละตินจะหายไปในการสนทนาปกติ คำนี้จึงออกเสียงว่า "อิสปานิโอลู" [ispa'niolu]) และสระ [i] (ใช้ในภาษาพูดของละตินเพื่อความรื่นหู) ก็ถูกเปิดเป็นสระ [e] จึงทำให้คำนี้มีรูปเขียนอย่างที่เห็นในปัจจุบัน
ประวัติ
ชาวโรมันจากคาบสมุทรอิตาลีได้นำภาษาละตินเข้ามาใช้บนคาบสมุทรไอบีเรียนับตั้งแต่สมัยสงครามพิวนิกครั้งที่ 2 เมื่อ 218 ปีก่อนคริสต์ศักราช ภาษานี้ได้รับอิทธิพลจากภาษาของชนพื้นเมืองที่อาศัยอยู่ก่อนแล้ว ได้แก่ ภาษาเคลติเบเรียน ภาษาบาสก์ และภาษาโบราณอื่น ๆ บนคาบสมุทร เมื่อจักรวรรดิโรมันล่มสลายลงในคริสต์ศตวรรษที่ 5 การติดต่อระหว่างภูมิภาคต่าง ๆ ในจักรวรรดิจึงถูกตัดขาดออกจากกัน ส่งผลให้อิทธิพลของภาษาละตินชั้นสูงที่มีต่อชาวบ้านทั่วไปค่อย ๆ ลดลง จนเหลือเพียงภาษาละตินสามัญซึ่งเป็นภาษาพูดเท่านั้นที่ทหารและชาวบ้านทั่วไปยังคงใช้สื่อสารในชีวิตประจำวันอยู่
ตั้งแต่ปลายคริสต์ศตวรรษที่ 11 เป็นต้นมา ได้เกิดกระบวนการกลมกลืนและปรับระดับทางภาษาขึ้นระหว่างภาษาโรมานซ์ที่ใช้กันในตอนกลางของคาบสมุทร ได้แก่ อัสตูร์-เลออน, กัสติยา และนาวาร์-อารากอน นำไปสู่การก่อรูปแบบของภาษาที่ผู้คนบนคาบสมุทรนี้จะใช้ร่วมกันต่อไป นั่นคือ ภาษาสเปน อย่างไรก็ตาม ยังมีผู้เห็นด้วยกับข้อสันนิษฐานที่มีมาแต่เดิมว่า ภาษาสเปนพัฒนามาจากภาษากัสติยาเป็นหลักและอาจจะได้รับอิทธิพลจากภาษาข้างเคียงมาบ้างเท่านั้น
ต่อมาในปี ค.ศ. 1492 เอลิโอ อันโตนิโอ เด เนบริฆา ได้แต่งตำราอธิบายโครงสร้าง คำศัพท์ และวิธีการสอนภาษากัสติยาที่เมืองซาลามังกา มีชื่อว่า ไวยากรณ์ภาษากัสติยา (Gramática de la Lengua Castellana) นับว่าเป็นตำราไวยากรณ์ภาษาแรกในยุโรป เกร็ดที่มีชื่อเสียงเรื่องหนึ่งมีอยู่ว่า เมื่อเนบรีคาเสนอตำราดังกล่าวแด่สมเด็จพระราชินีนาถอิซาเบลที่ 1 พระองค์มีพระราชดำรัสถามว่าผลงานชิ้นนี้มีประโยชน์อย่างไร เขาได้ทูลตอบว่า ภาษาถือเป็นเครื่องมือของจักรวรรดิ
ระหว่างปลายคริสต์ศตวรรษที่ 15 จนถึงปลายคริสต์ศตวรรษที่ 17 ได้เกิดกระบวนการเปลี่ยนแปลงทางเสียงขนานใหญ่ในภาษาสเปนเช่นเดียวกับภาษาอื่นในกลุ่มโรมานซ์ กล่าวคือ เสียงพยัญชนะบางเสียงได้สูญหายไป มีเสียงพยัญชนะใหม่ปรากฏขึ้น ส่วนเสียงพยัญชนะเสียดแทรกที่มีฐานอยู่ที่ปุ่มเหงือก ฟัน และเพดานแข็ง (ส่วนหน้า) บางเสียงได้ถูกกลืนเข้ากับเสียงอื่น การเปลี่ยนแปลงเหล่านี้เป็นผลให้ภาษาสเปนมีระบบเสียงพยัญชนะใกล้เคียงกับที่ปรากฏในปัจจุบัน
ตั้งแต่คริสต์ศตวรรษที่ 16 นักสำรวจและนักล่าอาณานิคมได้นำภาษาสเปนเข้าไปเผยแพร่และใช้ในดินแดนทวีปอเมริกาและสแปนิชอีสต์อินดีสอย่างต่อเนื่องนานนับร้อยปี จนภาษานี้ได้กลายเป็นหนึ่งในภาษาหลักที่ใช้ผู้คนในทวีปดังกล่าวใช้สื่อสารกันมาจนถึงทุกวันนี้ และในเวลาต่อมา ภาษาสเปนก็ถูกนำไปใช้เป็นครั้งแรกในอิเควทอเรียลกินี เวสเทิร์นสะฮารา รวมไปถึงพื้นที่หลายแห่งในสหรัฐอเมริกาซึ่งไม่เคยเป็นส่วนหนึ่งของจักรวรรดิสเปนมาก่อนเลย เช่น ในย่านสแปนิชฮาร์เล็มของนครนิวยอร์ก
ปัจจุบันภาษาสเปนที่ใช้กันในภูมิภาคต่าง ๆ ของโลกมีความหลากหลายอย่างมากทั้งในด้านการออกเสียงและด้านคำศัพท์ แม้ว่าจะมีโครงสร้างหลักร่วมกันเป็นภาษาละตินก็ตาม ส่วนหนึ่งเป็นผลมาจากการติดต่อกับภาษาพื้นเมืองของแต่ละท้องที่เป็นเวลานาน เช่น ภาษาไอมารา, ชิบชา, กวารานี, มาปูเช, มายา, นาวัตล์, เกชัว, ตาอีโน และตากาล็อก ทำให้ผู้ใช้ภาษาสเปนมีแนวโน้มที่จะรับเอาชุดความคิดและลักษณะที่ปรากฏในภาษาเหล่านั้นเข้ามาใช้ โดยเฉพาะคำศัพท์ ซึ่งหลายครั้งไม่เพียงมีอิทธิพลต่อภาษาสเปนในพื้นที่ที่สัมผัสภาษานั้นโดยตรงเท่านั้น แต่ยังส่งอิทธิพลต่อวงคำศัพท์ภาษาสเปนทั่วโลกด้วย
ลักษณะเฉพาะ
สิ่งบ่งชี้ลักษณะเฉพาะอย่างหนึ่งของภาษาสเปนก็คือ การเปลี่ยนเสียงสระเดี่ยวที่มาจากภาษาละติน ได้แก่ สระ ‹🇦🇹› และสระ ‹🇦🇹› ให้กลายเป็นเสียงสระประสมสองเสียง (diphthong) คือสระ ‹ie› และสระ ‹ue› ตามลำดับเมื่อสระทั้งสองอยู่ในตำแหน่งที่ลงเสียงหนักภายในคำ การกลายเสียงที่คล้ายกันนี้ยังสามารถพบได้ในภาษาโรมานซ์อื่น ๆ แต่สำหรับภาษาสเปน ลักษณะเหล่านี้มีความสำคัญเป็นพิเศษ ดังตัวอย่างต่อไปนี้
ลักษณะแปลกอีกอย่างหนึ่งของภาษาสเปนยุคแรกที่ไม่พบในภาษาอื่นที่พัฒนามาจากภาษาละติน (ยกเว้นภาษาถิ่นแกสกันของภาษาอุตซิตา ซึ่งเป็นไปได้ว่าภาษาทั้งสองได้รับอิทธิพลมาจากภาษาบาสก์ซึ่งเป็นภาษาพื้นเดิมและมีเขตผู้ใช้ภาษาอยู่ติดต่อกัน) คือการกลายรูปพยัญชนะจาก ‹🇦🇹› ต้นคำ เป็น ‹h› เมื่อใดก็ตามที่ ‹🇦🇹› ตัวนั้นนำหน้าสระเดี่ยวที่จะไม่พัฒนามาเป็นสระประสมในภาษาสเปน ดังตัวอย่างต่อไปนี้
พยัญชนะควบกล้ำบางตัวในภาษาละติน เช่น ‹🇦🇹›, ‹🇦🇹›, ‹🇦🇹›, ‹🇦🇹› เมื่อมีวิวัฒนาการไปเป็นส่วนหนึ่งของภาษาต่าง ๆ ในกลุ่มโรมานซ์ยังเกิดผลแตกต่างกันอย่างเป็นเอกลักษณ์ในภาษาเหล่านี้ด้วย ดังตัวอย่างต่อไปนี้
การจำแนกและภาษาร่วมตระกูล
ภาษาสเปนมีความสัมพันธ์อย่างใกล้ชิดกับภาษาอื่น ๆ ในกลุ่มไอบีเรียตะวันตก ได้แก่ ภาษาอัสตูเรียส ภาษากาลิเซีย ภาษาลาดิโน ภาษาอัสตูเรียส-เลออน และภาษาโปรตุเกส ส่วนภาษากาตาลาแม้จะมีเขตผู้ใช้ภาษาอยู่ในประเทศสเปน แต่เนื่องจากเป็นภาษาในกลุ่มไอบีเรียตะวันออกและแสดงลักษณะหลายประการของกลุ่มภาษาโรมานซ์กอล จึงมีความใกล้เคียงกับภาษาอุตซิตามากกว่ากับภาษาสเปน หรือกล่าวอีกอย่างหนึ่งก็คือมากกว่าที่ภาษาสเปนและภาษาโปรตุเกสใกล้เคียงกันเสียอีก
ภาษาลาดิโน
ภาษาลาดิโน (Ladino) เป็นภาษายิว-สเปน (Judaeo-Spanish) ที่ได้รับอิทธิพลมาจากภาษาสเปนโบราณและมีความใกล้เคียงกับภาษาสเปนสมัยใหม่มากกว่าภาษาอื่น ผู้พูดภาษานี้เป็นผู้ที่สืบทอดเชื้อสายมาจากชาวยิวเซฟาร์ดี (Sephardic Jews) ที่ถูกขับไล่ออกไปจากสเปนในคริสต์ศตวรรษที่ 15 ทุกวันนี้ผู้พูดภาษาลาดิโนแทบจะเหลือเพียงชาวยิวเซฟาร์ดีที่ตั้งรกรากอยู่ในประเทศตุรกี กรีซ คาบสมุทรบอลข่าน และลาตินอเมริกา ภาษานี้ไม่มีคำศัพท์อเมริกันพื้นเมืองซึ่งส่งอิทธิพลต่อภาษาสเปนในสมัยที่สเปนยังมีอาณานิคมที่ทวีปนั้นและยังรักษาคำศัพท์โบราณที่สูญหายไปแล้วจากภาษาสเปนมาตรฐาน อย่างไรก็ตามในภาษานี้ยังปรากฏคำศัพท์ที่ไม่พบในภาษากัสติยามาตรฐาน ได้แก่ คำศัพท์จากภาษาฮีบรู ภาษาตุรกี และจากภาษาอื่น ๆ ในที่ที่ชาวยิวเซฟาร์ดีเข้าไปตั้งถิ่นฐานปะปนอยู่ด้วย
ภาษาลาดิโนอยู่ในภาวะเสี่ยงต่อการสูญสิ้นไป เพราะผู้ใช้ภาษานี้ในปัจจุบันเป็นผู้สูงอายุซึ่งไม่ได้ถ่ายทอดภาษานี้ไปสู่รุ่นลูกหลาน ส่วนชุมชนเซฟาร์ดีในลาตินอเมริกา ความเสี่ยงที่จะภาษานี้จะสูญไปยังมีเหตุผลมาจากการถูกกลืนเข้ากับภาษาสเปนสมัยใหม่อีกด้วย
ภาษาถิ่นที่มีความเกี่ยวข้องกับภาษาลาดิโนคือภาษาฮาเกเตีย (Haketia) ซึ่งเป็นภาษายิว-สเปนทางภาคเหนือของประเทศโมร็อกโก ภาษานี้ก็มีแนวโน้มที่จะถูกกลืนเข้ากับภาษาสเปนสมัยใหม่เช่นกันในสมัยที่สเปนเข้าครอบครองบริเวณดังกล่าว
การเปรียบเทียบคำศัพท์
ภาษาสเปนและภาษาอิตาลีมีระบบสัทวิทยา (เสียงในภาษา) ที่คล้ายคลึงกันมากและไม่มีความแตกต่างกันนักในระบบไวยากรณ์ อีกทั้งในปัจจุบันภาษาที่สองยังมีความใกล้เคียงของศัพท์อยู่ที่ประมาณร้อยละ 82 ดังนั้น ผู้ใช้ภาษาสเปนและผู้ใช้ภาษาอิตาลีจึงสามารถสื่อสารกันเข้าใจได้ในระดับที่ต่างกันออกไป ความใกล้เคียงของศัพท์ระหว่างภาษาสเปนกับภาษาโปรตุเกสนั้นอยู่ที่ร้อยละ 89 แต่ความไม่แน่นอนของกฎการออกเสียงในภาษาโปรตุเกสทำให้ผู้ใช้ภาษาสเปนเข้าใจภาษานี้ได้น้อยกว่าที่เข้าใจภาษาอิตาลี ส่วนความเข้าใจกันได้ระหว่างภาษาสเปนกับภาษาฝรั่งเศสและภาษาโรมาเนียมีน้อยกว่า (มีความใกล้เคียงของศัพท์อยู่ที่ร้อยละ 75 และร้อยละ 71 ตามลำดับ) ความเข้าใจภาษาสเปนของผู้ใช้ภาษาฝรั่งเศสที่ไม่เคยเรียนภาษาสเปนมาก่อนอยู่ที่ประมาณร้อยละ 45 อย่างไรก็ตาม ระบบการเขียนที่มีลักษณะร่วมกันของภาษาในกลุ่มโรมานซ์ทำให้ผู้ใช้ภาษาของแต่ละภาษาในกลุ่มนี้นิยมสื่อสารกับผู้ใช้ภาษาอื่น ๆ (ในกลุ่มเดียวกัน) ด้วยการอ่านเอาความมากกว่าการใช้คำพูดสนทนา
1. หรือ nós outros ในภาษาโปรตุเกสสมัยใหม่ (ยุคต้น)
3. หรือ nous autres
ความแพร่หลายในพื้นที่ต่าง ๆ
ทุกวันนี้ ภาษาสเปนเป็นภาษาราชการภาษาหนึ่งของประเทศสเปน เกือบทุกประเทศในภูมิภาคลาตินอเมริกา รวมทั้งประเทศอิเควทอเรียลกินีในทวีปแอฟริกาด้วย สรุปแล้วมี 20 ประเทศกับอีก 1 ดินแดนที่มีประชากรส่วนใหญ่ใช้ภาษานี้เป็นภาษาหลัก ซึ่งเกือบทั้งหมดตั้งอยู่ในภูมิภาคฮิสแปนิกอเมริกา ปัจจุบันประเทศเม็กซิโกเป็นประเทศที่มีจำนวนผู้ใช้ภาษาสเปนมากที่สุดในโลก คิดเป็นเกือบหนึ่งในสามของจำนวนผู้ใช้ภาษาสเปนทั้งหมดบนโลก
จากสถิติการใช้อินเทอร์เน็ตทั่วโลกในปี ค.ศ. 2007 ปรากฏว่าภาษาสเปนเป็นภาษาที่ใช้กันในอินเทอร์เน็ตมากเป็นอันดับที่สามรองจากภาษาอังกฤษและภาษาจีน
ตัวอักษร
ภาษาสเปนใช้อักษรละตินในการเขียนเช่นเดียวกับภาษาส่วนใหญ่ในยุโรป แต่จะมีอักขระเพิ่มขึ้นมาหนึ่งตัวคือ ‹ñ› หรือเรียกว่า "เอเญ" นอกจากนี้ยังมีทวิอักษร ‹ch› "เช" และ ‹ll› "เอเย" โดยถือว่าทั้งสองเป็นตัวอักษรในชุดตัวอักษรสเปนอย่างเป็นทางการตั้งแต่ปี ค.ศ. 1803 เนื่องจากใช้แทนเสียงที่ไม่ใช่เสียงเดียวกับเสียงตัวอักษรที่ประกอบขึ้นเป็นตัวมันเอง กล่าวคือ ‹ñ› แทนหน่วยเสียง, ‹ch› แทนหน่วยเสียง  และ ‹ll› แทนหน่วยเสียง  หรือ  ตามลำดับ อย่างไรก็ตาม แม้ทวิอักษร ‹rr› "เอเรโดเบล" หรือเรียกอย่างง่ายว่า "เอร์เร" (คนละตัวกับ ‹r› "เอเร") จะแทนหน่วยเสียงต่างหากเช่นกันคือ  แต่ก็ไม่ถือว่าเป็นตัวอักษรต่างหากเหมือน ‹ch› และ ‹ll›
ในการประชุมครั้งที่ 10 ของสมาคมบัณฑิตยสถานภาษาสเปนซึ่งจัดขึ้นที่กรุงมาดริดเมื่อปี ค.ศ. 1994 ที่ประชุมมีมติเห็นชอบในหลักการใช้ชุดตัวอักษรละตินแบบสากลตามที่องค์กรระหว่างประเทศหลายองค์กรร้องขอ ส่งผลให้ทวิอักษร ‹ch› และ ‹ll› ไม่ถือเป็นตัวอักษรโดด ๆ แต่ถือเป็นพยัญชนะซ้อน เพื่อให้ง่ายต่อการสืบค้นและการเรียงลำดับคำในพจนานุกรม คำต่าง ๆ ที่ขึ้นต้นด้วย ‹ch› จึงถูกนำไปจัดเรียงอยู่ระหว่างคำที่ขึ้นต้นด้วย ‹ce› และ ‹ci› แทน ต่างจากเดิมที่ถูกจัดไว้ต่อจากคำที่ขึ้นต้นด้วย ‹cz› ส่วนคำที่ขึ้นต้นด้วย ‹ll› ก็ถูกจัดอยู่ระหว่างคำที่ขึ้นต้นด้วย ‹li› และ ‹lo› เช่นกัน อย่างไรก็ตาม การปฏิรูปครั้งนั้นมีผลเฉพาะต่อการเรียงลำดับคำตามตัวอักษรเท่านั้น ไม่มีผลต่อชุดตัวอักษรสเปนซึ่งทวิอักษร ‹ch› และ ‹ll› ยังคงเป็นส่วนหนึ่งในนั้นอยู่ จนกระทั่งในปี ค.ศ. 2010 หนังสือคู่มืออักขรวิธีภาษาสเปน (Ortografía de la lengua española) ซึ่งจัดทำโดยราชบัณฑิตยสถานสเปนร่วมกับสมาคมบัณฑิตยสถานภาษาสเปนได้ตัด ‹ch› และ ‹ll› ออกจากชุดตัวอักษรอย่างสมบูรณ์
ดังนั้น ชุดตัวอักษรสเปนในปัจจุบันจึงประกอบด้วยตัวอักษร 27 ตัว ได้แก่
เครื่องหมายอื่น ๆ
นอกจากนี้ ยังมีการใช้เครื่องหมายลงน้ำหนักเด่นชัดเพื่อแยกความแตกต่างระหว่างคำพ้องเสียง เช่น ระหว่าง el (คำกำกับนามเพศชาย ชี้เฉพาะ) กับ él (‘เขา’ สรรพนามบุรุษที่ 3 เอกพจน์ รูปประธาน) หรือระหว่าง te (‘เธอ’ สรรพนามบุรุษที่ 2 เอกพจน์ รูปกรรม) de (‘แห่ง’ หรือ ‘จาก’) และ se (สรรพนามสะท้อน) กับ té (‘น้ำชา’) dé (‘ให้’) และ sé (‘ฉันรู้’ หรือ ‘จงเป็น...’)
ซูมิเระ ซาโต
ซูมิเระ ซาโต (เกิดวันที่ 20 พฤศจิกายน พ.ศ. 2536) เป็นนักร้องหญิงชาวญี่ปุ่นสังกัด "AKB48" ทีม B ในปี 2014 เธอได้ย้ายไป SKE48 ทีม E ปัจจุบันได้ประกาศจบการศึกษาตั้งแต่ปี 2018 เป็นที่เรียบร้อยแล้ว
ภาษาสเปน
เครื่องหมายอื่น ๆ
ในภาษาสเปน จะมีการลงน้ำหนักสรรพนามคำถามต่าง ๆ เช่นกัน ไม่ว่าจะเป็น qué (‘อะไร’), cuál (‘อันไหน’), dónde (‘ที่ไหน’), quién (‘ใคร’) ทั้งที่อยู่ในประโยคคำถามตรง (direct questions) และประโยคคำถามอ้อม (indirect questions) ส่วนคำระบุเฉพาะ (demonstratives) เช่น ése, éste, aquél และอื่น ๆ จะลงน้ำหนักเมื่อใช้เป็นสรรพนาม
คำสันธาน o (‘หรือ’) แต่เดิมจะเขียนโดยใส่เครื่องหมายลงน้ำหนักเมื่ออยู่ระหว่างจำนวนที่เป็นตัวเลข เพื่อไม่ให้สับสนกับเลขศูนย์ เช่น 10 ó 20 จะอ่านว่า diez o veinte (‘10 หรือ 20’) ไม่ใช่ diez mil veinte (‘10,020’) จนกระทั่งในปี ค.ศ. 2010 ราชบัณฑิตยสถานสเปนและสมาคมบัณฑิตยสถานภาษาสเปนได้กำหนดว่าไม่ต้องใส่เครื่องหมายลงน้ำหนักบนคำสันธานนี้แล้ว เนื่องจากเห็นว่าไม่ใช่พยางค์ที่ลงน้ำหนักในประโยค และในทางปฏิบัติก็ไม่พบว่าเกิดความเข้าใจสับสนระหว่างตัว o กับเลขศูนย์ในบริบทนี้แต่อย่างใด
ในบางกรณี เมื่อตัวอักษร ‹u› อยู่ระหว่างพยัญชนะ ‹g› กับสระหน้า (‹e, i›) จะต้องใส่เครื่องหมายเสริมสัทอักษรกำกับเป็น ‹ü› เพื่อบอกว่าเราต้องออกเสียง u ตัวนี้ด้วย (ปกติตัว ‹u› จะทำหน้าที่กันไม่ให้ ‹g› ที่จะประกอบขึ้นเป็นพยางค์กับสระ ‹e› หรือ ‹i› ออกเสียงเป็น เราจึงไม่ออกเสียงสระ ‹u› ในตำแหน่งนี้) เช่น cigüeña (‘นกกระสา’) จะออกเสียงว่า  [ซี.กฺเว.ญา] แต่ถ้าสะกดว่า *cigueña จะต้องออกเสียงเป็น  [ซี.เก.ญา] นอกจากนี้ เรายังอาจพบเครื่องหมายเสริมสัทอักษรดังกล่าวบนสระ ‹i› และ ‹u› ได้ในกวีนิพนธ์ต่าง ๆ เนื่องจากผู้แต่งต้องการแยกสระประสม (ซึ่งปกตินับเป็นหนึ่งพยางค์) ออกเป็นสองพยางค์ เพื่อให้มีจำนวนพยางค์ในวรรคตรงตามที่ฉันทลักษณ์ของคำประพันธ์ชนิดนั้น ๆ บังคับไว้พอดี เช่น ruido มีสองพยางค์คือ rui-do [รุยโด] แต่ ruïdo มีสามพยางค์คือ ru-ï-do [รูอีโด] อีกประการหนึ่ง การเขียนประโยคคำถามจะขึ้นต้นด้วยปรัศนีหัวกลับ ‹¿› ส่วนประโยคอุทานก็จะขึ้นต้นด้วยอัศเจรีย์หัวกลับ ‹¡› เครื่องหมายพิเศษสองตัวนี้ช่วยให้เราอ่านประโยคคำถามและประโยคอุทาน (ซึ่งจะแสดงออกให้ทราบได้ด้วยการใช้ทำนองเสียงแบบต่าง ๆ เมื่อสนทนาเท่านั้น) ได้ง่ายขึ้น โดยเราจะทราบได้ตั้งแต่แรกว่าประโยคยาว ๆ ที่อ่านอยู่เป็นประโยคแบบใด (บอกเล่า คำถาม หรืออุทาน) ในภาษาอื่นไม่จำเป็นต้องใช้ ‹¿› และ ‹¡› เนื่องจากมีระบบวากยสัมพันธ์ที่ไม่ก่อให้เกิดความกำกวมในการอ่าน เพราะโดยทั่วไปแล้ว การสร้างประโยคบอกเล่ามักจะนำประธานมาไว้ต้นประโยคแล้วจึงตามด้วยกริยา เราจะย้ายกริยามาไว้ต้นประโยคแล้วตามด้วยประธานก็ต่อเมื่อทำเป็นประโยคคำถาม แต่ในภาษาสเปน เราสามารถเรียงลำดับโดยให้กริยามาก่อนประธานได้เป็นปกติ ไม่ว่าในประโยคบอกเล่าหรือประโยคคำถาม และมักจะละประธานออกไปด้วย (เช่น Is he coming tomorrow?, Vient- il demain?, Kommt er morgen? และ ¿Viene mañana?)
สัทวิทยา
การออกเสียงคำส่วนใหญ่ในภาษาสเปนจะสามารถทราบได้จากตัวสะกดอยู่แล้ว เนื่องจากพยัญชนะ/สระหนึ่งตัวส่วนใหญ่จะแทนเสียงเพียงเสียงเดียว ไม่ว่าจะปรากฏอยู่ในตำแหน่งใดหรือกับพยัญชนะ/สระใดก็ตาม ยกเว้นบางหน่วยเสียง (phoneme) ที่หากปรากฏในตำแหน่งที่ต่างกันจะมีเสียงแปร (allophone) เกิดขึ้น ซึ่งยังมีลักษณะการออกเสียงใกล้เคียงกับหน่วยเสียงหลัก แต่นอกจากเสียงสระและพยัญชนะแล้ว การลงน้ำหนักพยางค์ (accentuation) และการใช้ทำนองเสียง (intonation) แบบต่าง ๆ ให้เหมาะสมก็เป็นสิ่งจำเป็นต่อการออกเสียงเพื่อสื่อสาร ในภาษาสเปนมีจำนวนคำที่ต้องลงน้ำหนักที่พยางค์รองสุดท้ายมากที่สุด รองลงมาเป็นคำที่ต้องลงน้ำหนักที่พยางค์สุดท้ายและคำที่ต้องลงน้ำหนักที่พยางค์ที่สาม (นับจากพยางค์สุดท้าย) ตามลำดับ
ลักษณะเฉพาะตัวทางสัทวิทยาของภาษาสเปนที่เปลี่ยนแปลงไปจากภาษาละตินได้แก่ การกลายเสียงพยัญชนะไม่ก้องระหว่างสระเป็นเสียงก้อง (เช่น ละติน 🇦🇹 > สเปน vida; ละติน 🇦🇹 > สเปน lobo; ละติน 🇦🇹 > สเปน lago), การกลายเสียงสระเดี่ยว e และ o ในพยางค์เน้นเป็นสระประสม (เช่น ละติน 🇦🇹 > สเปน tierra; ละติน 🇦🇹 > สเปน nuevo) และการกลายเสียงพยัญชนะที่ซ้ำเสียงกันต่อเนื่องเป็นเสียงพยัญชนะเพดานแข็ง (เช่น ละติน 🇦🇹 > สเปน año ; ละติน 🇦🇹 > สเปน caballo ) เป็นต้น การเปลี่ยนแปลงทางเสียงทำนองนี้ก็เกิดขึ้นเช่นกันในภาษากลุ่มโรมานซ์ภาษาอื่น ๆ หลังจากการสถาปนาราชบัณฑิตยสถานสเปนขึ้นในคริสต์ศตวรรษที่ 18 ระบบการเขียนของภาษาสเปนจึงได้รับการดัดแปลงให้ง่ายขึ้นโดยอิงรูปแบบทางสัทศาสตร์เป็นหลัก
เสียงสระ
หน่วยเสียงสระสเปน